Врз основа на член 27и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), а согласно член 109 став 9 од Законот за општата управна постапка (“Службен весник на Република Македонија“ бр. 124/2015), а согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружение на граѓани Центар за граѓански комуникации ЦГК - Скопје, поднесена против Град Скопје, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер, на \_\_.\_\_.2022 година, го донесе следното

**Р Е Ш Е Н И Е**

1. Жалбата изјавена од Здружение на граѓани Центар за граѓански комуникации ЦГК - Скопје, поднесена против Град Скопје, заведена во Агенцијата под бр.08-141 на 29.04.2022 година, по предметот Барање за пристап до информации од јавен карактер, **СЕ УВАЖУВА во вториот дел на точка 4 од Барањето и предметот се враќа на повторно постапување пред првостепениот орган.**
2. **Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

## Здружение на граѓани Центар за граѓански комуникации ЦГК - Скопје, на 28.03.2022 година поднело Барање за пристап до информации од јавен карактер до Град Скопје, по предметот Барање за пристап до информации од јавен карактер, со кое побарало по е-маил да му се достават следните информации:

„1. Дали во периодот од 01.01.2021 до 31.03.2022 година сте користиле услугина надворешни физички и/или правни лиза за спроведување на постапките за јавни набавки?

1. Како е извршен изборот на ангажираните физички и/или правни лиза?
2. Какви услуги сте користиле од нагажираните физички и/или правни лиза во периодот од 01.01.2021 до 31.03.2022 година?
3. Како е одредено плаќањето за ангажираните физички и/или правни лица (еднократен годишен износ, месечен паушален износ, по извршена услуга итн.)? Колку изнесува тој износ?
4. Дали ангажираните физички и/или правни лица потпишуваа изјави за непостоење на судир на интереси во постапките за јавни набавки во чие спроведување учествувале? Доколку да, доставете ни ги потпишаните изјави за бараниот период.
5. Дали ангажираните физички и/или правни лица потпишуваа изјава за доверливост на информациите до кои доаѓаат во постапките за јавни набавки во чие спроведување учествувале? Доколку да, доставете ни ги потпишаните изјави за бараниот период.
6. Бројот на вработени во вашата институција кои работата во организационата единица задолжена за јавни набавки?
7. Колку вработени во вашата институција во 2021/22 година имале важечка потврда за положен испит за лице за јавни набавки?“
8. Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-16 од 20.01.2022 година.

Агенција, преку е-маил заведен под бр.08-141 од 29.04.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации на 29.04.2022 година до Агенцијата достави е-маил, во кој е наведено дека: „..Ве информирам дека навремено е постапено, а Решението со наш архивски број 09-3986/1 од 15.04.2022 е пратено преку пошта.“ Во прилог го достави наведеното Решение со кое Барањето на барателот се уважува.

На 12.05.2022 година Барателот на информации до Агенцијата достави е-маил заведен во Агенцијата под бр.08-141, во кој е наведено дека: „На 03.05.2022 година добивме решение од град Скопје во однос на поднесено барање за слободен пристап кое ние го испративме до град Скопје на 28.03.2022...Во барањето беше одговорено на поставените прашања, **само недостасуваше одговор на вториот дел од прашањето со број 4** Како е одредено плаќањето за ангажираните физички и/или правни лица (еднократен горидшен износ, месечен паушален износ, по извршена услуга итн.)? **Колку изнесува тој износ?.** Заради тоа по мејл се обративме до Град Скопје за да го дополнат одговорот но оттогаш немаме добиено никаква друга информација.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ во вториот дел на точка 4 од Барањето и предметот го врати на повторно постапување пред првостепениот орган,** поради следното:

Агенцијата за заштита на правото на слободен пристап до информациите од јавен карактер, по разгледувањето на Жалбата и другите списи во врска со предметот, утврди дека Имателот на информации постапил согласно одредбите од Законот за слободен пристап до информации од јавен карактер, со тоа што донел правилно и законско решение, но целосно не одговорил на **вториот дел од прашањето од точката 4 од Барањето.**

При повторното постапување по предметот, Имателот на информации е должен да постапи по укажувањата на Агенцијата.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр. 08-141.

**Директор,**

 **Пламенка Бојчева**